**Ministru kabineta noteikumu projekta „Grozījumi Ministru kabineta 2003.gada 27.maija noteikumos Nr.272 „Noteikumi par valsts fondēto pensiju shēmas darbību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. 2018.gada 11.oktobra likums „Grozījumi Valsts fondēto pensiju likumā”;
2. Ministru prezidenta 2018.gada 29.oktobra rezolūcija Nr.12/2018-JUR-156.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 11.oktobra grozījumi Valsts fondēto pensiju likuma 7.panta pirmo daļu izteica jaunā redakcijā, vienlaikus no šā panta pirmās daļas 2.apakšpunkta izslēdzot deleģējumu Ministru kabinetam izdot mūža pensijas apdrošināšanas tipveida noteikumus. Šis deleģējums tika iekļauts 7.panta 1.1 daļā. Ietverot deleģējumu Ministru kabinetam 7.panta 1.1 daļā, nebija plānots izdot jaunus Ministru kabineta noteikumus.Šobrīd spēkā esošie 2003.gada 27.maija Ministru kabineta noteikumu Nr.272 „Noteikumi par valsts fondēto pensiju shēmas darbību” (turpmāk – noteikumi) VI1. sadaļā „Mūža pensijas apdrošināšanas tipveida noteikumi” jau ir iekļauta mūža pensijas polises iegādes kārtība, kas darbosies arī turpmāk. No 2020. gada 1. janvāra valsts fondēto pensiju shēmas dalībniekam būs tiesības izvēlēties, kam novirzīt fondētās pensijas kapitālu, ja viņš nomirs līdz vecuma pensijas piešķiršanai, t.i.:1) ieskaitīt valsts pensiju speciālajā budžetā (solidaritātei);2) pievienot citas personas fondētās pensijas kapitālam;3) atstāt mantošanai Civillikumā noteiktajā kārtībā.Ja valsts fondēto pensiju shēmas (VFPS) dalībnieks nebūs izdarījis izvēli, fondētās pensijas kapitālu ieskaitīs valsts pensiju speciālajā budžetā. Mantošana attieksies uz tām personām, kuras mirušas pēc 2020. gada 1. janvāra un kurām nav piešķirta vecuma pensija.Līdz ar to nepieciešami grozījumi noteikumu VI sadaļā „Fondētās pensijas kapitāla izmaksa, beidzoties dalībai shēmā” attiecībā uz Valsts sociālās apdrošināšanas aģentūras (VSAA) rīcību gadījumā, kad VFPS dalībnieks pieprasījis vecuma pensiju vai vēlas iegādāties dzīvības apdrošināšanas (mūža pensijas) polisi, vai miris līdz vecuma pensijas pieprasīšanai.Noteikumu projekts paredz:1. precizēt noteikumu izdošanas norādi (1.punkts);
2. noteikt termiņu, kādā VSAA dod rīkojumu līdzekļu pārvaldītājam ieskaitīt VFPS dalībnieka fondētās pensijas kapitālu VSAA norādītajā kontā, ja VFPS dalībnieks ir pieprasījis vecuma pensiju vai vēlas iegādāties dzīvības apdrošināšanas (mūža pensijas) polisi (2.punkts);
3. noteikt termiņu, kādā VSAA dod rīkojumu līdzekļu pārvaldītājam ieskaitīt VFPS dalībnieka fondētās pensijas kapitālu VSAA norādītajā kontā atkarībā no VFPS dalībnieka izvēles, ja VFPS dalībnieks miris līdz vecuma pensijas pieprasīšanai (3. un 4.punkts);
4. noteikumi stāsies spēkā 2020. gada 1. janvārī (5.punkts).
 |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VFPS dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts izskatāms vienlaikus ar Ministru kabineta noteikumu projektu „Noteikumi par valsts fondētās pensijas kapitāla izmantošanu”.  |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par noteikumu projektu Labklājības ministrijas mājas lapā internetā un lūdzot sniegt priekšlikumus līdz 2019.gada 2.maijam. |
| 2. | Sabiedrības līdzdalība projekta izstrādē | Līdz 2019.gada 2.maijam priekšlikumi nav saņemti. |
| 3. | Sabiedrības līdzdalības rezultāti | Noteikumu projekta saskaņošanas gaitā pēc tā izsludināšanas Valsts sekretāru sanāksmē tiks izvērtēti saņemtie iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iesniedzējs:

labklājības ministre R.Petraviča

valsts sekretārs I.Alliks

10.05.2019 13:29

686

D.Trušinska, 67021553

Dace.Trusinska@lm.gov.lv